Byfogd Lars Borge-Andersen i Oslo avsa på ettermiddagen 28. november en kjennelse om at Terra Securities skal behandles som konkursbo. Under konkursåpningen var Terra Securities representert ved advokat Morten Kinander fra advokatfirmaet Wiersholm, Mellbye & Bech, hvor det ble opplyst at selskapets aktiva er på 219 millioner kroner og samlet gjeld er på 601 millioner kroner. Advokat Jon Erling Skjørshammer ble oppnevnt som bostyrer og første skiftesamling ble avholdt 20. desember. All virksomhet ble innstilt og alle ansatte mistet jobben.